stanford-oval/wikipedia huggingface dataset:
อรุณี ชำนาญยา
ประวัติ

อรุณี ชำนาญยา เป็นบุตรของนายบุญธรรม และนางบัวแก้ว ชำนาญยา ซึ่งเป็นเกษตรกรใน จ.พะเยา จบการศึกษาปริญญาตรี สาขาเทคโนโลยีและอุตสาหกรรมอาหาร มหาวิทยาลัยแม่โจ้ เข้าสู่การเมืองครั้งแรกเมื่อปี พ.ศ. 2544 ได้รับเลือกให้เป็น ส.ส.พรรคไทยรักไทย จ.พะเยา เขตเลือกตั้งที่ 1 อรุณีเป็นหนึ่งสมาชิกในสังกัดกลุ่มวังบัวบาน
เป็นแกนนำในการล่ารายชื่อ ส.ส.145 คนจาก 6 พรรคร่วมรัฐบาล เพื่อยื่นถอดถอนนางสาวรสนา โตสิตระกูล สมาชิกวุฒิสภา (ส.ว.) โดยให้เหตุผลว่ามีพฤติการณ์ส่อไปในทางทุจริตต่อหน้าที่ จากกรณีนำผู้ติดตามเข้าไปในห้องประชุมรัฐสภาระหว่างการแถลงนโยบายรัฐบาล วันที่ 7 ตุลาคม พ.ศ. 2551 และได้เข้าร่วมชุมนุมที่ราชมังคลากีฬาสถานในงานแดงทั้งแผ่นดินสัญจร
เป็นผู้ประสานงานร่วมกับนายวิสุทธิ์ ไชยณรุณ เป็นแกนนำพาขบวนชาวบ้านเคลื่อนพลเข้ากรุงเทพฯ เพื่อต่อต้านการชุนนุมของพันธมิตรประชาชนเพื่อประชาธิปไตยที่นำโดยพลตรีจำลอง ศรีเมือง และนายสนธิ ลิ้มทองกุล เมื่อปี พ.ศ. 2549 ก่อนการรัฐประหารในประเทศไทย พ.ศ. 2549 นอกจากนี้ ในช่วงการลงประชามติร่างรัฐธรรมนูญ นางสาวอรุณี ชำนาญยา ยังเป็นหนึ่งในบรรดานักการเมืองพรรคไทยรักไทย ที่รณรงค์ไม่รับร่างรัฐธรรมนูญฉบับ พ.ศ. 2550 ในพื้นที่ จ.พะเยา เนื่องจากไม่ได้มาจากแนวทางประชาธิปไตยและมีเนื้อหาสาระที่เป็นคุณกับระบอบเผด็จการ
อรุณี ชำนาญยา เคยนำตัว มินตรา โสรส ผู้ที่เคยถูก กวีไกร โชคพัฒนเกษมสุข ทำร้ายร่างกาย โดยใช้กำลังกระชากศีรษะ ในเหตุการณ์วันที่ 13 เม.ย.2552 ในเหตุการณ์ความไม่สงบทางการเมืองในประเทศไทย เมษายน พ.ศ. 2552 หรือที่รู้จักกันในชื่อว่า เหตุการณ์สงกรานต์เลือด มาแถลงข่าวที่ห้องแถลงข่าว หลังการปราศัยที่รัฐสภา โดย พ.ท.เกรียงศักดิ์ นันทโพธิ์เดช ได้ฟ้องหมิ่นประมาทอรุณี ชำนาญยา และ สมคิด บางไธสงจากการปราศัยและแถลงข่าวในครั้งนี้
ศูนย์อำนวยการแก้ไขสถานการณ์ฉุกเฉินได้มีคำสั่งอายัดทรัพย์ อรุณี ชำนาญยา ในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 เนื่องจากเป็นแกนนำแนวร่วมประชาธิปไตยต่อต้านเผด็จการแห่งชาติ จังหวัดพะเยา
อรุณี ชำนาญยา ได้รับแต่งตั้งเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ สภาผู้แทนราษฎร ในปี พ.ศ. 2554
อรุณีลงสมัครรับเลือกตั้งในพื้นที่จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
ประวัติ > สมาชิกสภาผู้แทนราษฎร

อรุณี ชำนาญยา ได้รับการเลือกตั้งเป็นสมาชิกสภาผู้แทนราษฎร จังหวัดพะเยา มาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อุทยานแห่งชาติบางลาง

| อุทยานแห่งชาติบางลาง |
| --- | --- |
ไอยูซีเอ็นกลุ่ม 2 (อุทยานแห่งชาติ)

ที่ตั้ง: จังหวัดยะลา ประเทศไทย
พิกัด: 6°00′30″N 101°09′36″E﻿ / ﻿6.008330°N 101.160017°E﻿ / 6.008330; 101.160017
พื้นที่: 293.55
จัดตั้ง: พ.ศ. 2542
หน่วยราชการ: กรมอุทยานแห่งชาติ สัตว์ป่า และพันธุ์พืช
เว็บไซต์: สำนักอุทยานแห่งชาติ
อุทยานแห่งชาติบางลาง เป็นอุทยานแห่งชาติที่ตั้งอยู่ในจังหวัดยะลาของประเทศไทย ถูกสำรวจเพื่อจัดตั้งเมื่อปี พ.ศ. 2528 และเป็น 1 ใน 5 อุทยานแห่งชาติของโครงการเฉลิมพระเกียรติในวโรกาสมหามงคลเฉลิมพระชนมพรรษาครบ 5 รอบ 5 ธันวาคม 2530 และได้รับการจัดตั้งตามพระราชกฤษฎีกาเมื่อวันที่ 24 กุมภาพันธ์ พ.ศ. 2542 อุทยานมีพื้นที่ 293.55 ตารางกิโลเมตร ครอบคลุมพื้นที่สามอำเภอของจังหวัด ได้แก่ อำเภอบันนังสตา (ที่ตั้งของที่ทำการอุทยาน) อำเภอเบตง และอำเภอธารโต มีหน่วยพิทักษ์อุทยานแห่งชาติ (บล.) ทั้งหมด 4 หน่วย ได้แก่ หน่วยบ้านวังไทร หน่วยน้ำตกฮาลาซะห์ หน่วยบ้านจุฬาภรณ์พัฒนา 10 และหน่วยน้ำตกละอองรุ้ง
สภาพภูมิประเทศเป็นภูเขาสูงสลับกับที่ราบทุ่งหญ้า มีแอ่งน้ำขนาดใหญ่ซึ่งเกิดจากการก่อสร้างเขื่อนบางลาง มีความสูงจากระดับน้ำทะเลประมาณ 100–1,200 เมตร ดินส่วนใหญ่เป็นดินร่วนปนดินเหนียว อุทยานแห่งนี้เป็นต้นกำเนิดของลำธารหลายสายที่ไหลมาบรรจบเป็นแม่น้ำปัตตานีและแม่น้ำสายบุรี สภาพป่าเป็นป่าดิบชื้นที่มีความชื้นสูงตลอดปี พบพันธุ์พืชเฉพาะถิ่นจำนวนมาก
จุดท่องเที่ยว

น้ำตกธารโต เป็นน้ำตกขนาดกลาง 9 ชั้น สูงประมาณ 20 เมตร
ผาไม้แก้ว เป็นจุดชมวิวทะเลหมอกที่สำคัญ สูงจากระดับน้ำทะเลประมาณ 226 เมตร
เส้นทางศึกษาธรรมชาติ เป็นเส้นทางดูนกและศึกษาพรรณไม้
น้ำตกละอองรุ้ง เป็นหุบเขาและมีแอ่งน้ำขนาดใหญ่ที่ชั้นบนสุด
ผืนป่าฮาลา-บาลา เป็นที่อยู่อาศัยของนกเงือกและสัตว์ป่าต่าง ๆ
แหล่งข้อมูลอื่น

สำนักอุทยานแห่งชาติ : อุทยานแห่งชาติบางลาง
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
ทศพร มูลศาสตรสาทร

| ทศพร มูลศาสตรสาทรม> ว.ม., ป.ช. |
| --- | --- |

รัฐมนตรีช่วยว่าการกระทรวงแรงงานและสวัสดิการสังคม
ดำรงตำแหน่ง 24 ตุลาคม พ.ศ. 2540 – 6 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
 
ข้อมูลส่วนบุคคล
เกิด: 5 กุมภาพันธ์ พ.ศ. 2504 (63 ปี) อำเภอเมืองสุรินทร์ จังหวัดสุรินทร์
บุพการี: พิศาล มูลศาสตรสาทร (บิดา) คุณหญิง มะลิ มูลศาสตรสาทร (มารดา)

ทศพร มูลศาสตรสาทร (เกิด 5 กุมภาพันธ์ พ.ศ. 2504) ชื่อเล่น ป๋อ อดีตเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก อดีตผู้ช่วยปลัดกระทรวงการต่างประเทศ อดีตกงสุลใหญ่ ณ เมืองดูไบ อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดสุรินทร์ 2 สมัย สังกัดพรรคความหวังใหม่
ประวัติ

ทศพร เกิดเมื่อวันที่ 5 กุมภาพันธ์ พ.ศ. 2504 ที่ ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรี กับคุณหญิงมะลิ สำเร็จการศึกษาทางด้านสังคมสงเคราะห์ศาสตร์ จากมหาวิทยาลัยธรรมศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยเว็บสเตอร์ ประเทศสหรัฐอเมริกา
การทำงาน

นายทศพร รับราชการสังกัดกระทรวงการต่างประเทศ เคยดำรงตำแหน่งต่างๆ ในกระทรวงการต่างประเทศ เช่น ผู้อำนวยการกอง นักการทูต และเป็นกงสุลใหญ่ ณ เมืองดูไบ สหรัฐอาหรับเอมิเรตส์ ต่อมาเป็นผู้ช่วยปลัดกระทรวง เอกอัครราชทูตประจำกระทรวงสำนักงานปลัดกระทรวง และเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก ก่อนเกษียณอายุราชการ
การทำงาน > งานการเมือง

นายทศพร ได้รับเลือกตั้งในการเลือกตั้งซ่อม พ.ศ. 2539 แทนนายพิศาล มูลศาสตรสาทร บิดา ซึ่งถึงแก่อนิจกรรม ต่อมาได้รับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุรินทร์ สังกัดพรรคความหวังใหม่ และเขาได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอกชวลิต ยงใจยุทธ แทนนายพูนสวัสดิ์ มูลศาสตรสาทร หรือปราบธรณี เมืองสุรินทร์ ผู้เป็นอาขณะนั้นเขามีอายุ 36 ปี
ในการเลือกตั้ง พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 1 สังกัดพรรคความหวังใหม่ แต่ไม่ได้รับเลือกตั้ง หลังจากนั้นเขาจึงได้กลับเข้ารับราชการตามเดิม
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เหรียญจักรพรรดิมาลา (ร.จ.พ.)
พันธ์เลิศ ใบหยก

| พันธ์เลิศ ใบหยกต> ช., ต.ม..ข้อมูลส่วนบุคคล |
| --- | --- |
เกิด: 9 กันยายน พ.ศ. 2495 (72 ปี) กรุงเทพมหานคร ประเทศไทย
คู่สมรส: ปริยะดา ใบหยก

พันธ์เลิศ ใบหยก (เกิด 9 กันยายน พ.ศ. 2495) เป็นนักธุรกิจและนักการเมืองชาวไทย เป็นประธานกรรมการเครือโรงแรมใบหยก เป็นเจ้าของตึกใบหยก 2 เป็นอดีตรองหัวหน้าพรรคธรรมาธิปัตย์ และเป็นรองเลขาธิการพรรคไทยรักไทยคนแรก
ประวัติ

พันธ์เลิศ ใบหยก เกิดเมื่อวันที่ 9 กันยายน พ.ศ. 2495เป็นบุตรของนายเล็งเลิศ และนางวันเพ็ญ ใบหยก เป็นบุตรชายคนแรกและเป็นบุตรคนที่ 4 จากบรรดาพี่น้องทั้งหมด 7 คน จบการศึกษาจากโรงเรียนสาธิตจุฬาลงกรณ์มหาวิทยาลัย และปริญญาตรีจากคณะนิเทศศาสตร์ จุฬาลงกรณ์มหาวิทยาลัย
ด้านชีวิตครอบครัว สมรสกับนางปริยะดา ใบหยก (สกุลเดิม: ปัญญาวัฒโน) มีบุตรธิดารวม 4 คน คือ
นายปิยะเลิศ ใบหยก (ชื่อเล่น: เบียร์)
นางสาวสะธี ใบหยก (ชื่อเล่น: บุ้ง)
นางสาวจารุจิต ใบหยก (ชื่อเล่น: บุ๋ม)
นางสาวพิมพ์เลิศ ใบหยก (ชื่อเล่น: บุ๊ค)
การทำงาน

พันธ์เลิศ ใบหยก เป็นประธานกรรมการเครือโรงแรมใบหยก มีกิจการที่เป็นที่รู้จักคือ ตึกใบหยก 1 และ ตึกใบหยก 2 ซึ่งเป็นที่ตั้งของโรงแรมใบหยกสวีท และใบหยกสกาย นอกจากนี้ยังมีกิจการอื่น ๆ ในแวดวงธุรกิจครอบครัว เช่น กิจการโรงน้ำแข็งที่จังหวัดระนอง กิจการโกดังเก็บของที่ถนนตก
พันธ์เลิศ ใบหยก เคยร่วมงานการเมืองกับพรรคไทยรักไทย และดำรงตำแหน่งรองเลขาธิการพรรค แต่ได้ลาออกก่อนจะมีคำสั่งยุบพรรค จึงทำให้ไม่ถูกตัดสิทธิ์ทางการเมือง นอกจากนั้นแล้วยังเป็นอดีตรองหัวหน้าพรรคธรรมาธิปัตย์ด้วย ต่อมาในปี พ.ศ. 2554 ได้กลับเข้าสู่งานการเมืองอีกครั้ง โดยเข้าร่วมงานกับพรรครักษ์สันติ ซึ่งมีร้อยตำรวจเอก ดร.ปุระชัย เปี่ยมสมบูรณ์ เป็นที่ปรึกษาพรรค และลงสมัคร ส.ส.ในระบบบัญชีรายชื่อลำดับที่ 3
พันธ์เลิศ ใบหยก เคยได้รับแต่งตั้งเป็นผู้ช่วยรัฐมนตรีในรัฐบาล พ.ต.ท. ทักษิณ ชินวัตร ปี 2546
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ไดเมียว

แผนที่ของดินแดนไดเมียวยุคเซ็งโงกุในช่วงปีแรกของยุคเก็นกิ (ค.ศ. 1570)
ไดเมียว (ญี่ปุ่น: 大名; โรมาจิ: daimyō) (แปลว่า มูลนาย) เป็นตำแหน่งเจ้าเมืองที่มีความสำคัญรองลงมาจากโชกุน โดยไดเมียวจากหลายตระกูลจะได้เป็นโชกุนในเวลาต่อมา ตระกูลที่มีฐานะเป็นไดเมียวเรียกกันว่า โคตรตระกูล
ละม้าย อุทยานานนท์

| พลตำรวจตรีละม้าย อุทยานานนท์ม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงเกษตร
ดำรงตำแหน่ง 11 ธันวาคม พ.ศ. 2494 – 16 กันยายน พ.ศ. 2500
นายกรัฐมนตรี: จอมพล แปลก พิบูลสงคราม
 
ข้อมูลส่วนบุคคล
เกิด: 28 กรกฎาคม พ.ศ. 2451
เสียชีวิต: 13 ธันวาคม พ.ศ. 2507 (56 ปี)
พรรคการเมือง: เสรีมนังคศิลา
คู่สมรส: วิเชียร อุทยานานนท์
ยศที่ได้รับการแต่งตั้ง
ยศ:  พลตรี  พลตำรวจตรี

ละม้าย อุทยานานนท์
พลตำรวจตรี ละม้าย อุทยานานนท์ (28 กรกฎาคม พ.ศ. 2451 – 13 ธันวาคม พ.ศ. 2507) อดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงเกษตร อดีตรัฐมนตรีช่วยว่าการกระทรวงสหกรณ์ ในรัฐบาลจอมพลแปลก พิบูลสงคราม 3 สมัย อดีตสมาชิกสภาผู้แทนราษฎรจังหวัดชัยนาท
ประวัติ

พลตรี ละม้าย อุทยานานท์ เป็นบุตรของนายพันโทพระเสนางควิจารณ์ (นิล อุทยานานนท์) กับใหญ่ เสนางควิจารณ์เกิดที่บ้านตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เมื่อวันที่ 28 กรกฎาคม พ.ศ. 2451
ประวัติ > การศึกษา

ได้เข้าศึกษาในโรงเรียนอัสสัมชัญ และต่อมาได้เข้าเป็นนักเรียนนายร้อยทหารบก เลขที่ 3551 เมื่อวันที่ 14 กันยายน พ.ศ. 2464 จบหลักสูตรชั้นปีที่ 6 เมื่อวันที่ 25 มีนาคม พ.ศ. 2472 และได้รับพระราชทานยศ นายร้อยตรี เมื่อวันที่ 2 ธันวาคม 2473
การสมรส

สมรสกับวิเชียร ชังคานนท์ บุตรนาวาตรีหลวงสมุทรพรานุรักษ์ (ชิด ชังคานนท์) มีบุตร 1 คน คือ พันเอก วีรชาติ อุทยานานนท์
การทำงาน > ตำแหน่งหน้าที่ราชการทหารที่สำคัญ

7 เมษายน พ.ศ. 2481 – รองผู้บังคับกองร้อยที่ 1 กองพันทหารรักษาวัง
5 เมษายน พ.ศ. 2483 – ผู้บังคับกองร้อยที่ 1 กองพันทหารราบที่ 9 ทหารรักษาวัง
19 มิถุนายน พ.ศ. 2484 – รองผู้บังคับกองพันทหารราบที่ 17
1 มกราคม พ.ศ. 2489 – ผู้บังคับกองพันที่ 2 กรมทหารราบที่ 11
2 ธันวาคม พ.ศ. 2490 – ผู้บังคับกองพันที่ 3 กรมทหารราบที่ 1 รักษาพระองค์
24 มกราคม พ.ศ. 2498 – ได้รับพระมหากรุณาธิคุณ โปรดเกล้าฯ ให้เป็นนายทหารพิเศษ ประจำกรมทหารราบที่ 11 รักษาพระองค์
พลตรี ละม้าย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พันโท ก้าน จำนงภูมิเวท, พลตรี สวัสดิ์ สวัสดิ์รณชัย สวัสดิเกียรติ, พันเอก ขุนศิลป์ศรชัย และ พันโท ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ ควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้ควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่ควงไม่ยอมจ่าย ซึ่งเรื่องนี้เป็นความขัดแย้งระหว่างควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้ควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของควงเสร็จ  และมีมติให้ ควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
พลตรี ละม้าย อุทยานานนท์ ได้รับแต่งตั้งเป็นรัฐมนตรีไม่ประจำกระทรวง ในรัฐบาลอมพล แปลก พิบูลสงคราม เมื่อวันที่ 8 ธันวาคม พ.ศ. 2494 หลังจากนั้นอีก 3 วันได้รับแต่งตั้งเป็นรัฐมนตรีช่วยว่าการกระทรวงเกษตร อยู่จนสมาชิกสภาผู้แทนราษฎรชุดใหม่ เข้ารับหน้าที่ในวันที่ 23 มีนาคม พ.ศ. 2495 และได้รับแต่งตั้งเป็นรัฐมนตรีช่วยว่าการกระทรวงเกษตรอีกสมัย ต่อมาในปลายปี พ.ศ. 2495 เขาได้รับแต่งตั้งเป็นรัฐมนตรีช่วยว่าการกระทรวงสหกรณ์ อีกตำแหน่งหนึ่ง แต่ก็ทำงานได้เป็นระยะเวลา 1 ปี ก็มีการปรับคณะรัฐมนตรี เขาจึงได้ทำหน้าที่ในกระทรวงเกษตรเพียงตำแหน่งเดียว
ต่อมาเขาได้รับแต่งตั้งเป็นรัฐมนตรีช่วยว่าการกระทรวงเกษตร อีกเป็นสมัยที่ 3 จนกระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร
พลตรี ละม้าย เคยได้รับเลือกตั้งสมาชิกสภาผู้แทนราษฎรจังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา
พลตรี ละม้าย อุทยานานนท์ ได้ป่วยเป็นโรคเบาหวานและความดันโลหิตสูง ได้เข้ารักษาตัวที่โรงพยาบาลจุฬาลงกรณ์ และได้ถึงแก่อนิจกรรม เมื่อวันที่ 13 ธันวาคม พ.ศ. 2507 สิริรวมอายุได้ 56 ปี 4 เดือน 17 วัน
ยศและตำแหน่ง

16 พฤศจิกายน 2491 – นายพันตำรวจโท ขณะมียศทหารเป็น นายพันโท
27 กรกฎาคม 2492 – นายพันตำรวจเอก
7 ตุลาคม 2495 – นายพลตำรวจตรี
25 พฤศจิกายน 2495 – นายตำรวจราชสำนักพิเศษ
เครื่องราชอิสริยาภรณ์

ละม้าย อุทยานานนท์ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2487 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2485 –  เหรียญจักรมาลา (ร.จ.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไต้หวัน :
พ.ศ. 2497 –  เครื่องอิสริยาภรณ์ยุนฮุย ชั้นที่ 2
ศตวรรษที่ 17

ศตวรรษที่ 17 อาจหมายถึง
คริสต์ศตวรรษที่ 17 ช่วงเวลาระหว่าง ค.ศ. 1601-1700
พุทธศตวรรษที่ 17 ช่วงเวลาระหว่าง พ.ศ. 1601-1700
อันนา

| อันนา |
| --- | --- |
เกิด: อันนา ทานากะ  (2005-11-17) 17 พฤศจิกายน ค.ศ. 2005 (18 ปี) จังหวัดโทยามะ ประเทศญี่ปุ่น
อาชีพ:  นักร้อง  นางแบบ  นักแสดง 
ปีปฏิบัติงาน: 2016–ปัจจุบัน
ตัวแทน: Asia Promotion [ja]
อาชีพทางดนตรี
ที่เกิด: ประเทศเกาหลีใต้
แนวเพลง: เคป็อป
เครื่องดนตรี: เสียงร้อง
ช่วงปี: 2024–ปัจจุบัน
ค่ายเพลง: เดอะแบล็กเลเบิล
สมาชิกของ: เหมียว
 นักดนตรี
ลายมือชื่อ

อันนา ทานากะ (ญี่ปุ่น: 田中杏奈; โรมาจิ: Tanaka Anna; เกิด 17 พฤศจิกายน ค.ศ. 2005) เป็นที่รู้จักในชื่อ อันนา (เกาหลี: 안나) เป็นนักร้อง นางแบบ และนักแสดงชาวญี่ปุ่น เธอเป็นสมาชิกของเหมียว เกิร์ลกรุปเกาหลีใต้สังกัดเดอะแบล็กเลเบิล
ชีวิตช่วงต้น

อันนา ทานากะ เกิดเมื่อวันที่ 17 พฤศจิกายน ค.ศ. 2005 ในจังหวัดโทยามะ ประเทศญี่ปุ่น เธอเรียนบัลเล่ต์ตั้งแต่ยังเป็นเด็กและเป็นเชียร์ลีดเดอร์ตั้งแต่อายุ 5 ขวบจนถึงชั้นประถมศึกษาปีที่ 4
อาชีพ > 2016–ปัจจุบัน: จุดเริ่มต้นอาชีพและเปิดตัวกับ เหมียว

ทานากะเริ่มต้นอาชีพนางแบบของเธอด้วยการคว้ารางวัลใหญ่จาก การออดิชั่น Nico-Petit Model ครั้งที่ 5 เมื่อวันที่ 22 ธันวาคม 2016 ตอนอายุ 11 ปี จากนั้นเธอได้เปิดตัวในฐานะนางแบบพิเศษให้กับนิตยสารฉบับเดือนกุมภาพันธ์ 2017 ปีถัดมา เมื่อแบรนด์ Jenni Belle เปิดตัวในเดือนมีนาคม 2018 ทานากะได้รับแต่งตั้งให้เป็นนางแบบของแบรนด์
เมื่อวันที่ 28 เมษายน 2019 ในงาน 'Puchi Colle 9' ที่ Tokyo Ariake TFT Hall เธอได้สรุปวาระการดำรงตำแหน่งเป็นนางแบบพิเศษให้กับNico-Petit ในช่วงปลายปีนั้น ในงาน 'Seventeen Summer School Festival' ที่จัดขึ้นที่ Pacifico Yokohama National Convention Hall เมื่อวันที่ 22 สิงหาคม 2019 เธอได้รับการประกาศให้เป็นหนึ่งในผู้ชนะตำแหน่ง 'Miss Seventeen 2019' และกลายเป็นนางแบบพิเศษให้กับ Seventeen Japan
หลังจากเข้าร่วมเดอะแบล็กเลเบิลในเกาหลีใต้ เมื่อวันที่ 6 กันยายน 2024 เธอได้เปิดตัวในฐานะสมาชิกของเกิร์ลกรุป เหมียว
ผลงานการแสดง > ละครโทรทัศน์

| Year | Title | Role | Ref>  |
| --- | --- | --- | --- |
| 2021 | Blue SP-School Police, Ryuhei Shimada | Guest appearance |  |
| 2022 | Koi no Yamai to Yarougumi | Rika Mochizuki |  |
เทียม ไชยนันทน์

| เทียม ไชยนันทน์ม> ป.ช., ม.ว.ม. |
| --- | --- |


รองประธานสภาผู้แทนราษฎร คนที่สอง
ดำรงตำแหน่ง 9 พฤษภาคม พ.ศ. 2522 – 19 มีนาคม พ.ศ. 2526
ถัดไป: ปิยะณัฐ วัชราภรณ์
รัฐมนตรีว่าการกระทรวงยุติธรรม
ดำรงตำแหน่ง 15 กุมภาพันธ์ พ.ศ. 2518 – 14 มีนาคม พ.ศ. 2518
นายกรัฐมนตรี: หม่อมราชวงศ์เสนีย์ ปราโมช
ถัดไป: ใหญ่ ศวิตชาติ
 
ข้อมูลส่วนบุคคล
เกิด: 15 สิงหาคม พ.ศ. 2450 อำเภอมโนรมย์ จังหวัดชัยนาท ประเทศสยาม
เสียชีวิต: 21 เมษายน พ.ศ. 2540 (89 ปี)
พรรคการเมือง: ประชาธิปัตย์ (2489–2540)
คู่สมรส: พร้อม ไชยนันทน์

เทียม ไชยนันทน์ (15 สิงหาคม พ.ศ. 2450 – 21 เมษายน พ.ศ. 2540) เป็นอดีตรองประธานสภาผู้แทนราษฎรไทย อดีตรัฐมนตรีว่าการกระทรวงยุติธรรม อดีตสมาชิกสภาผู้แทนราษฎรจังหวัดตาก 7 สมัย เป็นบิดาของนายเทอดพงษ์ ไชยนันทน์ ที่ปรึกษาพรรคประชาธิปัตย์ และปู่ของนายธนิตพล ไชยนันทน์ กรรมการบริหารพรรคประชาธิปัตย์
ประวัติ

เทียม ไชยนันทน์ เกิดเมื่อวันที่ 15 สิงหาคม พ.ศ. 2450 ที่ อำเภอมโนรมย์ จังหวัดชัยนาท เป็นบุตรของหลวงคลัง (ขุนทอง ไชยนันทน์) กับ นางก้อนทอง ไชยนันทน์ สำเร็จการศึกษา ระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับ นางพร้อม ไชยนันทน์ (สกุลเดิม: อยู่สวัสดิ์) มีบุตร-ธิดา 6 คน โดยคนที่ 4 คือ เทอดพงษ์ ไชยนันทน์
การทำงาน

เทียม เคยรับราชการในตำแหน่งปลัดอำเภอ ในหลายอำเภอของจังหวัดตาก ได้แก่ อำเภอบ้านตาก อำเภอเมืองตาก อำเภอแม่สอด และ อำเภออุ้มผาง รวมถึง อำเภอศรีสำโรง จังหวัดสุโขทัย และ อำเภอพรหมพิราม จังหวัดพิษณุโลก
งานการเมือง

เทียม ได้รับเลือกตั้งเป็นสมาชิกสภาผู้แทนราษฎรจังหวัดตาก ในการเลือกตั้ง พ.ศ. 2489 และได้รับเลือกเรื่อยมา จนถึง พ.ศ. 2522 รวม 7 สมัย
เทียม ไชยนันทน์ ได้รับโปรดเกล้าฯ แต่งตั้งให้เป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 13 และได้รับโปรดเกล้าฯ แต่งตั้งเป็นรัฐมนตรีว่าการกระทรวงยุติธรรม ในรัฐบาลหม่อมราชวงศ์เสนีย์ ปราโมช เมื่อ พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง
งานการเมือง > สมาชิกสภาผู้แทนราษฎร

เทียม ไชยนันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดตาก
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดตาก
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดตาก
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดตาก สังกัดพรรคประชาธิปัตย์
ถึงแก่อนิจกรรม

เทียม ถึงแก่อนิจกรรม จากโรคหัวใจเรื้อรังจนเกิดอาการแทรกซ้อน เมื่อวันที่ 21 เมษายน พ.ศ. 2540 สิริอายุรวม 89 ปี มีพิธีพระราชทานเพลิงศพเมื่อวันที่ 21 ธันวาคม พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2497 –  เหรียญสนองเสรีชน (ส.ส.ช.)
อุ่นเรือน อารีเอื้อ

| อุ่นเรือน อารีเอื้อต> ม..ข้อมูลส่วนบุคคล |
| --- | --- |
เกิด: 29 กันยายน พ.ศ. 2498 (69 ปี) อำเภอเมืองร้อยเอ็ด จังหวัดร้อยเอ็ด

อุ่นเรือน อารีเอื้อ (เกิด 29 กันยายน พ.ศ. 2498) อดีตสมาชิกสภาผู้แทนราษฎรจังหวัดร้อยเอ็ด 1 สมัย
ประวัติ

อุ่นเรือน อารีเอื้อ เกิดเมื่อวันที่ 29 กันยายน พ.ศ. 2498 เป็นบุตรของพุทธา กับดวง อารีเอื้อ สำเร็จการศึกษา นิติศาสตรบัณฑิต จาก มหาวิทยาลัยรามคำแหง
งานการเมือง

อดีตเคยเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ครั้งแรก ในการเลือกตั้ง พ.ศ. 2529 และได้รับเลือกเพียงครั้งเดียว
งานการเมือง > สมาชิกสภาผู้แทนราษฎร

อุ่นเรือน อารีเอื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดร้อยเอ็ด สังกัดพรรคกิจประชาคม
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
เต้าหู้ทอดโผวเล้ง

เต้าหู้ทอดโผวเล้ง (จีนตัวย่อ: 普宁豆干; จีนตัวเต็ม: 普寧豆乾; เพ็งอิม: pou2 lêng5 dao7 guan1) เป็นเต้าหู้ทอดของเมืองโผวเล้งในภูมิภาคแต้จิ๋วของมณฑลกวางตุ้ง ประเทศจีน
เต้าหู้ทอดโผวเล้งปั้นจากวัตถุดิบ เช่น ถั่วเหลือง หรือ แป้งมัน และทำโดยผ่านกระบวนการต่าง ๆ เช่น บด เติมผง กวน แล้วทำเป็นรูปทรงสี่เหลี่ยมหกด้าน
ประวัติศาสตร์

เล่ากันว่าผู้ริเริ่มคือเหอ เหย่หยวิน (何野云) กุนซือของเฉิน โหย่วเลี่ยง ในช่วงปลายยุคราชวงศ์หยวนต้นยุคราชวงศ์หมิง หลังจากที่พ่ายให้กับจู หยวนจาง เขาได้ย้ายมาอาศัยอยู่ที่โผวเล้ง ที่นั่นเขาได้พัฒนากระบวนการผลิตเต้าหู้ทอดโผวเล้งขึ้นมาเพื่อขอบคุณคนในท้องถิ่นที่ให้ความช่วยเหลือ โดยอาศัยทรัพยากรและสภาพดินและน้ำในท้องถิ่น และสอนให้กับคนในท้องถิ่น
F

F (ตัวใหญ่:F ตัวเล็ก:f) เป็นอักษรละติน ลำดับที่ 6
ชื่อเรียก

ในภาษาอังกฤษและภาษาเยอรมัน เรียกว่า "เอฟ"F
ในภาษาฝรั่งเศส เรียกว่า "แอฟ"
ในภาษาสเปน เรียกว่า "เอเฟ"
ในภาษาอิตาลี เรียกว่า "เอฟเฟด"
| Proto-Semitic W | Phoenician   waw | Etruscan V หรือ W | Greek   Digamma | Roman F |
| --- | --- | --- | --- | --- |
ความหมาย

F เป็นสัญลักษณ์ของธาตุฟลูออรีน
ฟาเรนไฮต์ (Fahrenheit)
เอฟ-เทสต์ (F-Test) ในทางสถิติ
ฟารัด (farad) หน่วยวัดของค่าตัวเก็บประจุ
ความถี่ (frequency)
จำนวนฟีโบนัชชี
รูรับแสง ใช้สัญลักษณ์ f ในการถ่ายภาพ
ภาษาเอฟชาร์ป ภาษาคอมพิวเตอร์
ในการวัดผลการสอบ F หมายถึงการสอบตก ย่อมาจากคำว่า fail
ดูเพิ่ม

| อักษร F ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FA | FB | FC | FD | FE | FF | FG | FH | FI | FJ | FK | FL | FM | FN | FO | FP | FQ | FR | FS | FT | FU | FV | FW | FX | FY | FZ |
| AF | BF | CF | DF | EF | FF | GF | HF | IF | JF | KF | LF | MF | NF | OF | PF | QF | RF | SF | TF | UF | VF | WF | XF | YF | ZF |